b'\n_START_ARTICLE_\nMuiston pysyvyys\n_START_PARAGRAPH_\nMuiston pysyvyys (esp. La persistencia de la memoria, suom. my\xc3\xb6s Pehme\xc3\xa4t kellot ja Ajan kuluminen), on espanjalaisen taidemaalari Salvador Dal\xc3\xadn tunnettu maalaus. Kooltaan 24\xc3\x9733 senttimetri\xc3\xa4 oleva surrealistinen \xc3\xb6ljyv\xc3\xa4rimaalaus on tehty vuonna 1931._NEWLINE_Maalauksessa p\xc3\xa4\xc3\xa4osassa on kolme taskukelloa, jotka n\xc3\xa4ytt\xc3\xa4v\xc3\xa4t sulavan. Etualalla on kiinte\xc3\xa4 kello, joka kuhisee muurahaisia, jotka Dal\xc3\xadn tuotannossa symboloivat lahoamista. Maalauksessa kaikki ihmisen luoma on katoavaista, ainoaa pysyv\xc3\xa4\xc3\xa4 on taustalla kohoavat rantakalliot, miss\xc3\xa4 muiston todellinen pysyvyys on. Kellot n\xc3\xa4ytt\xc3\xa4v\xc3\xa4t eri aikaa, sill\xc3\xa4 Dal\xc3\xadn unimaailmassa lakkaamatta etenev\xc3\xa4ll\xc3\xa4 ajalla ei ole merkityst\xc3\xa4. Cap Creusin kallioiden ikuisuuden rinnalla ajan tekninen mittaaminen on loppujen lopuksi joutavaa ja merkitykset\xc3\xb6nt\xc3\xa4. Samat Cap Creusin kalliot esiintyv\xc3\xa4t toistuvasti Dal\xc3\xadn maalauksissa. _NEWLINE_Muiston pysyvyys asetettiin n\xc3\xa4ytteille vuoden 1932 alussa Julien Levyn galleriassa New Yorkissa, ja se oli alkusys\xc3\xa4ys Salvador Dal\xc3\xadn menestykselle Yhdysvalloissa. Maalaus on ollut vuodesta 1934 asti ollut New Yorkin Museum of Modern Artin kokoelmassa.'